પ્રતીકાત્મક તસવીર

એક રેપ સર્વાઇવરને કાનૂની વ્યવસ્થા, સમાજ અને પ્રશાસન કેટલો ભરોસો અપાવી શકે છે કે આ ન્યાયની લડત એમની એકલાની લડાઈ નથી? પોલીસ, કચેરી અને સમાજમાં તેમનો અનુભવ કેવો હોય છે?

બિહારના અરરિયામાં એક રેપ પીડિતા અને તેમના બે મિત્રોને સરકારી કામકાજમાં વિઘ્ન નાખવાના આરોપમાં જેલમાં મોકલી આપવામાં આવ્યા. આ ત્યારે થયું જ્યારે કચેરીમાં જજની સામે નિવેદન નોંધવામાં આવી રહ્યું હતું.

આ સનસનીખેજ મામલામાં રેપ સર્વાઇવરને તો દસ દિવસ પછી જામીન આપવામાં આવ્યા પરંતુ બે લોકો જેઓ યુવતીની મદદ કરી રહ્યા હતા, જેમને ત્યાં પીડિતા કામ કરે છે એ તન્મયભાઈ અને કલ્યાણીબહેન હજુ જેલમાં જ છે.

બીબીસી સાથે વાતચીતમાં જેલમાંથી છૂટ્યાં બાદ પહેલીવાર રેપ પીડિતાએ ન્યાય મેળવવાની પોતાની લડતની વાત કરી.

એમની કહાણી બતાવે પણ છે કે આખરે બળાત્કારનો ભોગ બનેલી મહિલાઓ ન્યાય માટે અવાજ ઉઠાવતા કેમ ડરે છે? આગળની કહાણી એમનાં જ શબ્દોમાં.

ગૅંગ રેપ પછી... 

પ્રતીકાત્મક તસવીર

મારું નામ ખુશી (બદલેલું નામ) છે. 6 જુલાઈની રાતના ગૅંગ રેપ પછી બહારની દુનિયા માટે આ જ મારું નામ છે.

હું હજુ 10 દિવસ જેલમાં વિતાવીને પરત ફરી છું.

જી હાં તમે બરાબર સ... બીજા 4000 અક્ષરો માટે લેખ ચાલુ રાખો:
ાંભળ્યું. બળાત્કાર મારો થયો અને જેલમાં પણ મારે જ જવું પડ્યું. મારી સાથે મારા બે મિત્રોએ પણ જેલ જવું પડ્યું. કલ્યાણીબહેન અને તન્મયભાઈ, જેઓ મારી સાથે દરેક સમયે ઊભાં હતાં.

આગળની લડાઈમાં પણ તેઓ મારી સાથે છે મને ખબર છે. એ બંનેને હજુ પણ જેલમાં જ છે. 10 જુલાઇએ બપોરનો સમય હશે. અમારે અરરિયા મહિલા થાણે જવાનું હતું.

ત્યાર પછી જજ સાહેબ પાસે મારું 164નું નિવેદન લખાવવાનું હતું. પોલીસકર્મીએ કહ્યું ધારા 164 હેઠળ બધાએ લખાવવાનું હોય છે.

અમે ચાલતા જ કલ્યાણીબહેન, તન્મયભાઈ અને કેટલાક લોકો સાથે અરરિયા જિલ્લા કોર્ટ પહોંચ્યાં. હું શાળામાં ભણી નથી પરંતુ 22 વર્ષની ઉંમરમાં મેં ઘણું બધું જોયું છે અને એમાંથી શીખ્યું છે.

હું તન્મયભાઈ અને કલ્યાણીબહેનનાં ઘરે કામ કરું છું. એમની સાથે એક સંગઠન સાથે પણ જોડાયેલી છું.

આ લોકો સાથે કામ કરીને મને એટલું સમજાયું છે કે કાયદાની નજરમાં આપણે બધા સરખા છીએ અને ન્યાય મળે છે.

એ દિવસે હું ઘણી ગભરાયેલી હતી. જજ સાહેબ સામે નિવેદન આપવાનું હતું.

અમે કોર્ટમાં ઉભાં હતાં..

પ્રતીકાત્મક તસવીર

જ્યારે કોર્ટ પહોંચ્યાં તો અમને ખબર નહોતી કે ત્યાં એ છોકરો પણ હશે જે મને એ રાત્રે મોટર સાઇકલ શીખવાડવાના નામે અન્ય છોકરાઓ પાસે છોડીને ભાગી ગયો હતો.

હું બોલાવતી રહી મદદ માટે પરંતુ તે ન રોકાયો. મારો મિત્ર છે. પ્રેમી નથી. માત્ર મિત્ર. મને સાઇકલ ચલાવતા આવડે છે. ઘણું ગમે છે સાઇકલ ચલાવવું.

એ છોકરાએ મને મોટર સાઇકલ શીખવાડવાનો વાયદો કર્યો હતો. હું શીખવા માંગુ છું મોટર સાઇકલ. કેટલું સારું લાગે છે પોતાની મરજીથી ક્યાંક પણ જઈ શકીએ છીએ.

કેટલાક દિવસો તો સારી રીતે શીખી એની સાથે. પછી 6 જુલાઇની રાત્રે એ જ બહાને મને ક્યાંક બીજે લઈને તે ચાલ્યો ગયો. ત્યાર પછી તો જે થયું મારી સાથે એ જ કારણે અમે કોર્ટમાં ઉભાં હતાં.

કોર્ટમાં એને ત્યાં ઊભેલો જોયો. એની માતા પણ ત્યાં જ હતી. તો હું ગભરાઈ ગઈ. મારી સામે તે રાતની તમામ વાતો ફરી ચાલવા લાગી.

શું એવું કંઈક થઈ શકે છે કે મારે તેનો સામનો ન કરવો પડતે? કોર્ટમાં શું મારું નિવેદન અલગ જગ્યા પર લઈ શકાતું ન હતું? મારું મન બેબાકળું થઈ ગયું.

મને થયું કે જલ્દીથી નિવેદન થઈ જાય અને અમે એ જગ્યાએથી નીકળી જઈએ.

શું મારું નિવેદન જલદી થઈ શકતું હતું?

પ્રતીકાત્મક તસવીર

મારું માથું ભમી રહ્યું હતું. પરંતુ મારે ત્રણ-ચાર કલાક ત્યાં જ ગરમીમાં ઊભા રહીને રાહ જોવી પડી. શું કોઈ જગ્યાએ ખુરશી મળી શકતી હતી જેથી બેસીને હું મારી...